SET ปิดเช้าบวก 4 จุด รับ Fund Flow ไหลเข้า ก่อนหยุดยาว ลุ้นบ่ายวิ่งต่อทะลุ 1,490 จุด
SET ปิดเช้าบวก 4 จุด รับ Fund Flow ไหลเข้า ก่อนหยุดยาว ลุ้นบ่ายวิ่งต่อทะลุ 1,490 จุด โดยดัชนีช่วงเช้าปิดที่ระดับ 1,482.74 จุด เพิ่มขึ้น 3.82 จุด หรือ 0.26% มูลค่าการซื้อขาย 7.77 หมื่นล้านบาท
9 ธ.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,482.74 จุด เพิ่มขึ้น 3.82 จุด หรือ 0.26% มูลค่าการซื้อขาย 7.77 หมื่นล้านบาท 
10 หุ้นดันดัชนีเช้านี้

ด้านนักวิเคราะห์ ระบุว่า ตลาดหุ้นไทยช่วงเช้าปรับตัวขึ้นในทิศทางเดียวกับตลาดหุ้นในภูมิภาคเอเชียที่เช้านี้ต่างปรับตัวขึ้นเป็นส่วนใหญ่ หลังจากมีพัฒนาการวัคซีนต้านไวรัสโควิด-19 ซึ่งขณะนี้อังกฤษและอินโดนีเซียได้รับวัคซีนต้านไวรัสโควิด-19 แล้ว
ขณะที่บ้านเราได้รับแรงหนุนจาก Fund Flow ไหลเข้า ซึ่งสัปดาห์นี้ตลาดบ้านเราเปิดทำการแค่ 2 วันทำให้ Fund Flow เร่งเข้ามา โดยวันนี้จะเห็นได้ว่าเม็ดเงินไหลเข้าลงทุนหุ้นที่ยังปรับตัวขึ้นช้า อย่างกลุ่มสื่อสารและกลุ่มค้าปลีกที่ปรับตัวขึ้นมาในวันนี้
อย่างไรก็ดี ยังต้องติดตามดูความคืบหน้าของมาตรการกระตุ้นการบริโภคของไทย, มาตรการกระตุ้นเศรษฐกิจของสหรัฐฯ และการประชุมธนาคารกลางยุโรป (ECB) ในวันที่ 10 ธ.ค.ส่วนสัปดาห์หน้าติดตามการประชุมธนาคารกลางสหรัฐฯที่จะมีขึ้นในวันที่ 15-16 ธ.ค.นี้
สำหรับแนวโน้มการลงทุนในช่วงบ่ายนี้ คาดว่าตลาดน่าจะทรงตัวได้ แต่อาจพักตัวระหว่างทางหลังจากขึ้นทดสอบแนวต้านสำคัญที่ 1,500 จุดแล้วยืนไม่อยู่ พร้อมให้แนวรับ 1,470-1,465 จุด ส่วนแนวต้าน 1,490 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SAK    มูลค่าการซื้อขาย    6,714.15 ล้านบาท  ปิดที่   9.10 บาท  เพิ่มขึ้น  0.90 บาท
DELTA  มูลค่าการซื้อขาย    4,959.73 ล้านบาท  ปิดที่ 353.00 บาท  เพิ่มขึ้น 26.00 บาท
KBANK  มูลค่าการซื้อขาย    4,691.12 ล้านบาท  ปิดที่ 122.50 บาท  ลดลง   0.50 บาท
ADVANC มูลค่าการซื้อขาย    1,893.42 ล้านบาท  ปิดที่ 188.50 บาท  เพิ่มขึ้น  3.50 บาท
SCGP   มูลค่าการซื้อขาย    1,790.86 ล้านบาท  ปิดที่  42.75 บาท  ลดลง   0.25 บาท